EVROPSKA KOMISIJA Bruselj, 15.10.2019 COM(2019) 466 final 2019/0233(NLE) Predlog SKLEP SVETA o stališču, ki naj se v imenu Evropske unije zastopa v razširjeni komisiji Eurocontrola v zvezi z načeli za določanje stroškovne osnove za pristojbine na zračnih poteh in izračun cen na enoto ter pogoji uporabe sistema pristojbin na zračnih poteh in plačilnimi pogoji (Besedilo velja za EGP)



OBRAZLOŽITVENI MEMORANDUM 1.Predmet urejanja predloga Ta predlog se nanaša na sklep o stališču, ki naj se v imenu Unije zastopa na seji razširjene komisije Eurocontrola, ki bo potekala 28. novembra 2019, v zvezi s predvidenim sprejetjem posodobitve pogojev uporabe sistema pristojbin na zračnih poteh (v nadaljnjem besedilu: pogoji uporabe) in posodobitve načel za določanje stroškovne osnove za pristojbine na zračnih poteh in izračun cen na enoto (v nadaljnjem besedilu: načela, v nadaljnjem besedilu oba skupaj: predvidena akta). 2.Ozadje predloga 2.1.Večstranski sporazum o pristojbinah na zračnih poteh Namen Večstranskega sporazuma o pristojbinah na zračnih poteh (v nadaljnjem besedilu: Sporazum) je določiti skupni sistem pristojbin na zračnih poteh. V skladu s členom 1 Sporazuma so se države pogodbenice strinjale, da sprejmejo skupno politiko glede pristojbin za navigacijske naprave in storitve na zračnih poteh (v nadaljnjem besedilu: pristojbine na zračnih poteh) v zračnem prostoru na letalskih informativnih območjih v njihovi pristojnosti. V skladu s tem so se strinjale z ustanovitvijo skupnega sistema za določanje in pobiranje pristojbin na zračnih poteh in uporabo storitev Eurocontrola v ta namen. V skladu s členom 3 Sporazuma skupni sistem pristojbin na zračnih poteh določa razširjena komisija Eurocontrola. Sporazum je začel veljati leta 1986. Vse države članice so pogodbenice Sporazuma. 2.2.Razširjena komisija Eurocontrola Razširjena komisija Eurocontrola v skladu s členom 3(2) Sporazuma: (1)določa načela pri ocenitvi stroškov za izračun pristojbin na zračnih poteh; (2)določa formulo, ki se bo uporabljala pri izračunu pristojbin na zračnih poteh; (3)odobri za vsako obračunsko obdobje razmerje, po katerem bodo stroški povrnjeni; (4)določa obračunsko enoto, v kateri so izražene pristojbine na zračnih poteh; (5)določa pogoje uporabe sistema, vključno s plačilnimi pogoji, cenami na enoto in tarifami, ter obdobje, za katero veljajo; (6)določa načela, ki urejajo izjeme pri plačilu pristojbin na zračnih poteh. Vsaka država članica Eurocontrola in država pogodbenica, ki ni država članica Eurocontrola, ima en glas. V skladu s členom 6(1)(a) Sporazuma razširjena komisija soglasno odloča o zadevah v zvezi z oceno stroškov za izračun pristojbin na zračnih poteh (člen 3(2)(a) Sporazuma) in pogojih uporabe (člen 3(2)(e) Sporazuma), navedene odločitve pa so zavezujoče za vse države pogodbenice. Če soglasna odločitev ni mogoča, razširjena komisija odloči z dvotretjinsko večino oddanih glasov; katera koli država pogodbenica, ki zaradi prevladujočih nacionalnih interesov ne more uveljaviti take odločitve, razširjeni komisiji predloži pisno obrazložitev (člen 6(1)(a) Sporazuma). 2.3.Predvidena akta razširjene komisije Razširjena komisija sprejme odločitevo predvidenih aktih s pisnim postopkom najpozneje na 113. seji 20. in 21. novembra 2019.

Namen predvidenih aktov je zagotoviti nadaljnjo skladnost s pravili EU o načrtu izvedbe in ureditvi pristojbin na enotnem evropskem nebu, zlasti z Uredbo (EU) 2019/317 z dne 11. februarja 2019, ki se bo začela uporabljati v tretjem referenčnem obdobju (2020–2024), tj. 1. januarja 2020. V osnutku načel se še naprej zagotavljata dve možni metodi za izračun stroškov in cen na enoto, tj. metoda s povračilom celotnih stroškov ali metoda z ugotovljenimi stroški. Predlog sprememb vključuje naslednjo izjavo: „Šteje se, da države pogodbenice, ki uporabljajo pravila Evropske unije o načrtu izvedbe in ureditvi pristojbin na enotnem evropskem nebu, upoštevajo pravila, ki jih je v zvezi s tem sprejel Eurocontrol.“ V predvidenih aktih se ne obravnavajo naslednja vprašanja, katerih podrobnosti so določene v zakonodaji EU: (1)pogoji, pod katerimi se ugotovljeni stroški in enote storitve lahko revidirajo zaradi možne revizije načrta izvedbe; (2)obveznost, da se od ugotovljenih stroškov odbijejo javna sredstva, ki so jih pridobili izvajalci navigacijskih služb zračnega prometa (zahteva v skladu s pravom Unije, ki pa ni običajna za politiko Eurocontrola); (3)uporaba prihodkov iz pristojbin na zračnih poteh za financiranje skupnih projektov; (4)parametri in vrednosti mehanizma za delitev tveganja, povezanega s prometom; (5)časovni okvir in načini nekaterih prenosov, na primer prilagoditve za mehanizem za delitev tveganja, povezanega s prometom, in za mehanizem za delitev tveganja, povezanega s stroški; (6)podrobnosti o spodbudah za izvajalce navigacijskih služb zračnega prometa; (7)sklop pogojev v zvezi z izvedbo, potrebnih za vzpostavitev in uporabo poenostavljene ureditve pristojbin. Osnutek načel je skladen s členom 22(4) Uredbe (EU) 2019/317, ki določa, da se stroški, ki jih imajo izvajalci navigacijskih služb zračnega prometa zaradi zakupa osnovnih sredstev, ne vključijo v stroške kapitala. Predlagane spremembe pogojev uporabe se nanašajo na člen 5 (količnik razdalje), člen 6 (količnik teže) in člen 8 (izjeme) osnutka pogojev uporabe, zlasti glede izračuna največje vzletne mase za posamezen zrakoplov. Zadnjenavedeni predlog bi z učinkom od 1. januarja 2020 nadomestil sedanji izračun na podlagi povprečne največje vzletne mase za tip zrakoplova za uporabnika zračnega prostora. Osrednji urad za pristojbine na zračnih poteh (CRCO) pri organizaciji Eurocontrol predlaga še dve spremembi pogojev uporabe. Prva je uvedba nove določbe o bančnih provizijah v zvezi s plačilom računov, ki jih plačujejo uporabniki zračnega prostora. Druga se nanaša na zaporedje razporeditve plačil računov, kadar uporabniki zračnega prostora ne posredujejo nobenega navodila uradu CRCO. Seznam območij zaračunavanja na zračnih poteh v Prilogi 1 k pogojem uporabe vključuje naslednje posodobitve: redakcijske spremembe opisov območij zaračunavanja Bolgarija in Romunija, novo ime Severna Makedonija in nov opis območja zaračunavanja Ukrajina. Z navedenimi spremembami se okrepi uporaba načel „uporabnik plača“, ki so del politike Unije o pristojbinah za prometno infrastrukturo. 3.Stališče, ki se zastopa v imenu Unije S predvidenima aktoma se zagotavlja nadaljnja skladnost s pravili EU o načrtu izvedbe in ureditvi pristojbin na enotnem evropskem nebu ter bi ju Komisija morala podpreti. Predlaga se, naj države članice, ki nastopijo skupaj, v imenu Unije sprejmejo predlagane spremembe predvidenih aktov. Predvidena akta bosta za države pogodbenice postala zavezujoča v skladu s členom 6(1)(a) Sporazuma, ki določa: „Odločitve o zadevah iz točk (a) do (f) in točke (h) drugega odstavka 3. člena zahtevajo soglasno glasovanje vseh držav pogodbenic in so za vse države pogodbenice obvezujoče; če soglasna odločitev ni mogoča, bo [r]azširjena komisija odločala z dvotretjinsko večino oddanih glasov. Katera koli država pogodbenica, ki zaradi prevladujočih nacionalnih interesov ne more uveljaviti take odločitve, bo [r]azširjeni komisiji predložila pisno obrazložitev.“ Predmet urejanja predvidenih aktov je večinoma zajet z zakonodajo Unije, zlasti Uredbo (EU) 2019/317. Navedena akta torej lahko vplivata na skupna pravila ali spreminjata njihovo področje uporabe. Unija ima zato izključno zunanjo pristojnost na podlagi zadnjega dela člena 3(2) PDEU. 4.Pravna podlaga 4.1.Postopkovna pravna podlaga

4.1.1.Načela V členu 218(9) PDEU so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“. Člen 218(9) PDEU se uporablja ne glede na to, ali je Unija članica organa ali pogodbenica sporazuma. Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, s katerimi se ureja zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“. 4.1.2.Uporaba v obravnavanem primeru Razširjena komisija je organ, ustanovljen s Sporazumom, akti, ki jih sprejema, pa so akti s pravnim učinkom. Predvidena akta bosta na podlagi mednarodnega prava za države pogodbenice zavezujoča v skladu s členom 6(1)(a) Sporazuma. Predvidena akta ne dopolnjujeta ali spreminjata institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU. 4.2.Materialna pravna podlaga 4.2.1.Načela Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element. 4.2.2.Uporaba v obravnavanem primeru Glavni cilj in vsebina predvidenega akta se nanašata na prevoz (naslov VI PDEU). Materialna pravna podlaga za predlagani sklep je torej člen 100(2) PDEU. 4.3.Sklepna ugotovitev Pravna podlaga predlaganega sklepa bi moral biti člen 100(2) PDEU v povezavi s členom 218(9) PDEU. 2019/0233 (NLE) Predlog SKLEP SVETA o stališču, ki naj se v imenu Evropske unije zastopa v razširjeni komisiji Eurocontrola v zvezi z načeli za določanje stroškovne osnove za pristojbine na zračnih poteh in izračun cen na enoto ter pogoji uporabe sistema pristojbin na zračnih poteh in plačilnimi pogoji

(Besedilo velja za EGP) SVET EVROPSKE UNIJE JE − ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1)Večstranski sporazum o pristojbinah na zračnih poteh (v nadaljnjem besedilu: Sporazum) je začel veljati 1. januarja 1986. (2)V skladu s členom 3(2) Sporazuma razširjena komisija sprejme načela pri ocenitvi stroškov za izračun pristojbin za zračno plovbo ter pogoje uporabe in plačilo takih pristojbin. (3)Razširjena komisija pred svojo 113. sejo, ki bo potekala 20. in 21. novembra 2019, s pisnim postopkom sprejme posodobitev načel za določanje stroškovne osnove za pristojbine na zračnih poteh in izračun cen na enoto ter posodobitev pogojev uporabe sistema pristojbin na zračnih poteh in plačilnih pogojev (v nadaljnjem besedilu: sklepa). (4)Primerno je določiti stališče, ki naj se v imenu Unije zastopa v razširjeni komisiji Eurocontrola, saj je predmet urejanja navedenih sklepov v veliki meri zajet v zakonodaji Unije, tj. Izvedbeni uredbi Komisije (EU) 2019/317. Navedena akta torej lahko vplivata na skupna pravila ali spreminjata njihovo področje uporabe, Unija pa ima izključno zunanjo pristojnost na podlagi člena 3(2) Pogodbe o delovanju Evropske unije. (5)Namen sklepov je zagotoviti nadaljnjo skladnost s pravili Unije o prevozu, zlasti Uredbo (ES) št. 549/2004 Evropskega parlamenta in Sveta ter Izvedbeno uredbo (EU) 2019/317. Zato je primerno podpreti sprejetje navedenih sklepov. (6)Stališče Unije izrazijo države članice Unije, ki so članice razširjene komisije Eurocontrola, pri čemer nastopijo skupaj – SPREJEL NASLEDNJI SKLEP: Člen 1 Stališče, ki naj se v imenu Unije zastopa v pisnem postopku pred sejo razširjene komisije Eurocontrola, ki bo potekala 28. novembra 2019, ali na njej, je: (a) podpre se posodobitev načel za določanje stroškovne osnove za pristojbine na zračnih poteh; (b) podpre se posodobitev pogojev uporabe sistema pristojbin na zračnih poteh in plačilnih pogojev. Člen 2 Stališče iz člena 1 izrazijo države članice Unije, ki so članice razširjene komisije Eurocontrola, pri čemer nastopijo skupaj. Člen 3